Diari Oficial de la Generalitat Valenciana


Sumari del DOGV 9736, del 30-11-2023 (2023/11844)

ACORD de 6 de novembre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Joaquín Aicart Bonet.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11316


Data del document
:   06-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 6 de novembre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Joaquín Aicart Bonet. [2023/11688]  
Núm. d'expedient: ABI 579/2022  
Causant: Joaquín Aicart Bonet. DNI \*\*\*\*107\*\*  
Lloc i data de la defunció: Castelló de la Plana, el 29 de gener de 1992  
Últim domicili: Santa Magdalena de Pulpis (Castelló)  
  
Antecedents de fet  
La Conselleria d'Hisenda, Economia i Administració Pública ha tingut coneixement, mitjançant denúncia de particular, de la defunció de Joaquín Aicart Bonet.  
Es té per formulada la denúncia d'acord amb el que es disposa en els articles 4, 5 i altres concordants del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
En la documentació aportada figuren: el certificat de defunció de Joaquín Aicart Bonet; el certificat d'últimes voluntats del causant, en el qual consta que no va atorgar testament, i consultes descriptives i gràfiques de dades cadastrals d'un immoble.  
De les actuacions dutes a terme per aquesta direcció general es constata que va estar empadronat a l'Ajuntament de Santa Magdalena de Pulpis (Castelló).  
De les actuacions prèvies resulta que no consta que hi haja persones amb dret a heretar, per la qual cosa és procedent iniciar el procediment administratiu dirigit a efectuar la declaració de la Generalitat com a hereu abintestat.  
  
Fonaments de dret  
D'acord amb el que preveuen l'article 71.1.c de la Llei orgànica 5/1982, d'1 de juliol, de l'estatut d'autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que establixen els articles 20 i posteriors de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribuïx l'article 14 del Decret 133/2023, de 10 d'agost, del Consell, d'aprovació del reglament orgànic i funcional de la Conselleria d'Hisenda, Economia i Administració Pública, i segons el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereu abintestat de Joaquín Aicart Bonet, segons el que es preveu en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i posteriors de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i les comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
  
A aquest efecte, si aquesta documentació no es remet per l'òrgan judicial o la persona titular de la notaria, se sol·licitarà de les autoritats i el personal funcionari públic els registres i la resta d'arxius públics, la informació sobre la persona causant i els béns i drets de la seua titularitat que s'estime necessaris per a una millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i en què radique la majoria dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o la presència eventual de persones amb dret a heretar. Qualsevol persona podrà presentar aquests al·legacions o aportar documents o altres elements de juí en qualsevol moment anterior a la resolució del procediment.  
  
València, 6 de novembre de 2023.- El director general de Patrimoni: Antonio Joaquín Woodward Poch.